कृषि पर्यवेक्षक विजय जैन ने किसानों को बताया कि बीज उगने के लिए 27-30 डिग्री सेंटीग्रेड तापमान उपयुक्त होता है तथा 17 डिग्री सें.ग्रे. से कम पर बीज अंकुरित नहीं होता। यह फसल ग्रीष्म तथा खरीफ दोनों ही ऋतुओं में उगाई जाती है। भिंडी को उत्तम जल निकास वाली सभी तरह की भूमियों में उगाया जा सकता है। भूमि का पीएच मान 7.0 से 7.8 होना उपयुक्त रहता है। भूमि की दो-तीन बार जुताई कर भुरभुरी कर तथा पाटा चलाकर समतल कर लेना चाहिए।